|  |
| --- |
| **Naziv akta: Prijedlog Proračuna Općine Lekenik za 2025. s projekcijama za 2026. i 2027. godinu** |
| **Razdoblje savjetovanja: 11.12.2024. - 16.12.2024.** |
| **Korisnik** | **Komentar** | **Datum** | **Status** | **Odgovor** |
| Ivanka Cestarić | Temeljem objavljenog javnog savjetovanja na Proračun Općine Lekenik za 2025. godinu podnosim niže navedene primjedbe. 1. Planirani prihodi od poreza na robu i usluge u iznosu od 6.901,00 euro su pretpostavljam prihodi od poreza na potrošnju koji plaćaju ugostitelji na prodana pića po stopi od 1%. Budući da je zakonska stopa moguća i do 3% predlažem da se ona vrati na 3% što bi iznosilo 13.802,00 eura više te bi se tim sredstvima moglo stipendirati 6 učenika po 100,00 eura mjesečno i 3 studenta sa po 200,00 eura mjesečno što je ukupno 13.200,00 eura. Ovo nije nagrada za izvrsnost već pomoć djeci koja nemaju sve one mogućnosti koja omogućavaju školovanje, pogotovo studenti koji su pored putovanja prisiljeni raditi. Što se tiče nagrade za izvrsnost i uvjet studentima za prosjek ocjena 3,5 je nešto što je nepotrebno jer bitno je da je redovan student koji uredno izvršava svoje obveze a i materijalno stanje ne bi trebalo biti presudno jer će se na raspisani natječaj javiti samo oni potrebiti. 2. Prihodi od nefinancijske imovine u iznosu od 272.449,00 eura su prihodi od zakupa, koncesija i ostalog ali me posebno zanima koliko je u tom iznosu planirana naknada za korištenje sunčane elektrane kao i o kojem je to projektu riječ. 3. Prihodi od prodaje nefinancijske imovine planirani su u iznosu od 500.000,00 eura a u Planu upravljanja nekretninama i pokretninama u vlasništvu Općine Lekenik za 2025. godinu nisu iskazane nekretnine po nazivu i brojevima k.č. kako bi znali o kojim se to nekretninama radi. 4. Rashodi za nabavu neproizvedene dugotrajne imovine u iznosu od 66.461,00 eura odnose se na kupnju zemljišta, stoga Vas molim da mi pojasnite o kojem se to zemljištu radi i što se planira na njemu izgraditi. 5. Redovno financiranje mjesnih odbora je u programu aktivnosti općinskih tijela s ciljem obavljanja funkcioniranja mjesne samouprave a znamo da je postojećim mjesnim odborima istekao mandat u listopadu 2020. godine. Pitam zašto u proračun nisu uključeni troškovi provedbe izbora mjesnih odbora. 6. U programu javnih potreba u u kulturi spominje se rekonstrukcija i opremanje zgrade Hrvatskog doma u Lekeniku a svjedočimo da je projekt završen krajem 2022. godine. 7. U programu javnih potreba u sportu opisno se navode svake godine isti projekti koji se ne ostvaruju ali ne vidim ništa novo a kamoli kapitalno i za ostala mjesta u Općini. Lekenik, 12.12.2024. Ivanka Cestarić | 12.12.2024 10:37 | **Primljeno na znanje** | 1. Stopa poreza na potrošnju propisana je Odlukom o općinskim porezima Općine Lekenik („Službeni vjesnik“, broj 91/23) i ne može se mijenjati Proračunom. Prijedlog o povećanju stope poreza na potrošnju kao i prijedlog izmjena uvjeta za stipendiranje studenata primljeni su na znanje.
2. Naknade za sunčane elektrane planiraju se za projekte izgradnje sunčanih elektrana na području Općine Lekenik tvrtkiI Greenvolt Zagreb Energy Developments d.o.o. i Statkraft OIE d.o.o.
3. Planirani prihodi nefinancijeke imovine planirani su od prodaje parcela na Poslovnoj zoni „Marof“ Lekenik a isto je sadržano Planu upravljanja nekretninama i pokretninama u vlasništvu Općine Lekenik za 2025. godinu.
4. Rashodi za nabavu neproizvedene dugotrajne imovine u iznosu od 66.461,00 eura planirani su radi mogućnosti raskida ugovora o kupoprodaji parcela na Poslovnoj zoni „Marof“ Lekenik s poduzetnicima koji su parcele kupili ali na njima nisu započeli obavljati gospodarsku djelatnost. U slučaju raskida ugovora poduzetnici vraćaju Općini Lekenik zemljište, a Općina njima isplaćenu kupoprodajnu cijenu umanjenu za 15%. Ovako vraćene parcele Općina Lekenik bi ponovno stavila na prodaju putem javnog natječaja.
5. U Proračun nisu uvršteni troškovi provođenja izbora za članove vijeća mjesnih odbora jer navedeno iziskuje znatne troškove, a budući se u 2025. godini održavaju lokalni izbori koji su također na teret općinskog proračuna, ovakav rashod za 2025. nije predviđen Proračunom.
6. Rekonstrukcija Društvenog doma i Turističko informativnog centra Lekenik je završena a planirana sredstva odnose se na završno opremanje interijera.
7. U program javnih potreba u sportu navode se projekti i aktivnosti koje predlože udruge iz područja sporta a koje takve projekte i provode.

  |